REGOLAMENT TAL-KUMMISSJONI (KE) Nru 1950/2005
tat-28 ta’ Novembru 2005
li jadatta bosta regolamenti dwar is-swieq taċ-ċereali, tar-ross u tal-lamtu tal-patata minħabba l-adeżjoni ma' l-Unjoni Ewropea tar-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polonja, is-Slovenja u s-Slovakkja
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat it-Trattat ta' Adeżjoni tar-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polanja, is-Slovenja u s-Slovakkja,
wara li kkunsidrat l-Att ta' Adeżjoni tar-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polonja, is-Slovenja u s-Slovakkja, u partikolarment l-Artikolu 57(2) tiegħu,
Billi:
(1)
Jeħtieġ li jsiru ċerti emendi tekniċi f'bosta Regolamenti tal-Kummissjoni dwar is-swieq taċ-ċereali, tar-ross u tal-lamtu tal-patata minħabba l-adeżjoni ma' l-Unjoni Ewropea tar-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polonja, is-Slovenja u s-Slovakkja (minn issa 'l quddiem l-“Istati Membri l-ġodda”).
(2)
Ir-Regolamenti tal-Kummissjoni (KEE) Nru 2692/89 (1), (KEE) Nru 862/91 (2), (KEE) Nru 1722/93 (3), (KE) Nru 2058/96 (4), (KE) 196/97 (5), (KE) Nru 327/98 (6), (KE) Nru 638/2003 (7) u (KE) Nru 2236/2003 (8) li fihom ċerti annotazzjonijiet fil-lingwi Komunitarji kollha. Jeħtieġ li jinkludu wkoll dawn l-annotazzjonijiet fil-lingwi ta' l-Istati Membri l-ġodda.
(3)
Ir-Regolament tal-Kummissjoni (KEE) Nru 2145/92 tad-29 ta' Lulju 1992, li jiddefenixxi mill-ġdid iż-żoni ta' destinazzjoni għal rifużjonijiet ta' imposti ta' esportazzjoni u ċerti liċenzji ta' esportazzjoni għaċ-ċereali u r-ross (9) fih ċerti referenzi għall-Istati Membri l-ġodda bħala destinazzjonijiet għar-rifużjonijiet fuq l-esportazzjoni. Dawn ir-referenzi għandhom jitħassru.
(4)
Jeħtieġ li r-Regolamenti (KEE) Nru 2692/89, (KEE) Nru 862/91, (KEE) Nru 2145/92, (KEE) Nru 1722/93, (KE) Nru 2058/96, (KE) 196/97, (KE) Nru 327/98, (KE) Nru 638/2003 u (KE) Nru 2236/2003 jiġu emendati kif meħtieġ,
ADOTTAT DAN IR-REGOLAMENT:
Artikolu 1
Ir-Regolament (KEE) Nru 2692/89 huwa emendat kif ġej:
1)
L-Artikolu 13(7) huwa sostitwit b'dan li ġej:
“7. L-applikazzjoni għad-dokument ta' sussidju u d-dokument innifsu għandhom jinkludu fis-Sezzjoni 20 u s-Sezzjoni 22 waħda mill-annotazzjonijiet imniżżla fil-punti A u B ta' l-Anness I, miktuba bl-aħmar jew b'rig taħthom bl-aħmar.
L-intestatura tal-liċenzja ta' l-esportazzjoni jew li tistabbilixxi bil-quddiem u s-Sezzjoni 21 għandhom ikunu maqtugħa barra bl-aħmar.”
2)
Fl-Artikolu 14(2), il-punti b) u c) huma sostitwiti b'dan li ġej:
“b)
is-Sezzjoni 104 għandha tkun annotata kif xieraq u waħda mill-annotazzjonijiet imniżżla fl-Anness II għandha tkun miżjuda;
c)
is-Sezzjoni 106 għandha tkun annotata kif xieraq u waħda mill-annotazzjonijiet imniżżla fl-Anness III għandha tkun miżjuda;”
3)
Fl-Artikolu 15(1), it-tieni subparagrafu huwa sostitwit b'dan li ġej:
“Jekk il-ħtiġijiet tal-kwalità li hemm referenza dwarhom fl-ewwel subparagrafu jinstab li ma jkunux ġew milħuqa meta d-dikjarazzjoni għal rilaxx għall-konsum f'Réunion tkun aċċettata, il-kopja tal-kontroll li hemm referenza dwarha fl-Artikolu 14 għandha tiġi annotata fis-Sezzjoni J taħt ‘Rimarki’ permezz ta' waħda mill-annotazzjonijiet imniżżla fl-Anness IV.”
4)
It-test ta' l-Anness I ta' dan ir-Regolament jiżdied bħala l-Annessi I, II, III u IV.
Artikolu 2
Ir-Regolament (KEE) Nru 862/91 huwa emendat kif ġej:
1)
Fl-Artikolu 2(1), it-tieni subparagrafu huwa sostitwit b'dan li ġej:
“Iċ-ċertifikat ta' oriġini li għandu jintuża huwa stabbilit f'formola li l-mudell tagħha jinsab fl-Anness I.”
2)
Fl-Artikolu 3(1) huwa sostitwit b'dan li ġej:
“1. Il-prova msemmija fl-ewwel subinċiż ta' l-Artikolu 1(2) tar-Regolament (KEE) Nru 3491/90 tkun kostitwita mill-awtoritajiet kompetenti tal-Bangladexx billi fiċ-ċertifikat ta' oriġini tiddaħħal waħda mill-annotazzjonijiet imniżżla fl-Anness II taħt ‘Rimarki’.”
3)
Fl-Artikolu 4(1), il-punt a) huwa sostitwit b'dan li ġej:
“a)
fil-kaxex 20 u 24, waħda mill-annotazzjonijiet imniżżla fl-Anness III;”
4)
L-intestatura ta' l-Anness tinbidel b'“Anness I”.
5)
It-test ta' l-Anness II ta' dan ir-Regolament jiżdied bħala l-Annessi II u III.
Artikolu 3
Fl-Anness tar-Regolament (KEE) Nru 2145/92 l-ismijiet tal-pajjiżi li ġejjin huma mħassra:
1)
Fiż-żona I: Malta, Ċipru.
2)
Fiż-żona II: il-Polonja, ir-Repubblika Federali Ċeka u Slovakka, l-Ungerija, l-Estonja, il-Latvja u l-Litwanja.
3)
Fiż-żona III: Is-Slovenja
Artikolu 4
Ir-Regolament (KE) Nru 1722/93 huwa emendat kif ġej:
1)
Fl-Artikolu 10(6) huwa sostitwit b'dan li ġej:
“6. Meta l-prodott ikkonċernat ikun is-suġġett ta' kummerċ fi ħdan il-Komunità jew huwa esportat lejn pajjiżi terzi u jgħaddi mit-territorju ta' Stat Membru ieħor, kopja ta' kontroll T 5 għandha tinħareġ f'konformità mad-dispożizzjonijiet mar-Regolament tal-Kummissjoni (KEE) Nru 2454/93 (*).
Il-kaxxa 104 tal-kopja tal-kontroll għandha tinkludi, taħt l-intestatura ‘Oħrajn’, waħda mill-annotazzjonijiet imniżżla fl-Anness IV.
(*) ĠU L 253, tal-11.10.1993, p. 1.”" 						
2)
It-test ta' l-Anness III ta' dan ir-Regolament jiżdied bħala l-Anness IV.
Artikolu 5
Ir-Regolament (KE) Nru 2058/96 huwa emendat kif ġej:
1)
Fl-Artikolu 2(4), il-punti a) u b) huma sostitwiti b'dan li ġej:
“a)
fil-kaxxa 20 waħda mill-annotazzjonijiet imniżżla fl-Anness I;
b)
fil-kaxxa 24, waħda mill-annotazzjonijiet imniżżla fl-Anness II.”
2)
Fl-Artikolu 5(3), il-punti a) u b) huma sostitwiti b'dan li ġej:
“a)
fil-kaxxa 104, waħda mill-annotazzjonijiet imniżżla fl-Anness III;
b)
fil-kaxxa 107, waħda mill-annotazzjonijiet imniżżla fl-Anness IV.”
3)
It-test ta' l-Anness IV ta' dan ir-Regolament jiżdied bħala l-Annessi I, II, III u IV.
Artikolu 6
Ir-Regolament (KE) Nru 196/97 huwa emendat kif ġej:
1)
fl-Artiklu 3(1), il-punt b) huwa sostitwit b'dan li ġej:
“(b)
fil-kaxxa 24, l-applikazzjoni għal-liċenzja u l-liċenzja ta' l-importazzjoni għandhom ikollhom waħda mill-annotazzjonijiet imniżżla fl-Anness;”
2)
It-test imniżżel fl-Anness V ta' dan ir-Regolament jiżdied bħala l-Anness.
Artikolu 7
Ir-Regolament (KE) Nru 327/98 huwa emendat kif ġej:
1)
Fl-Artikolu 4(4) huwa sostitwit b'dan li ġej:
“4. Is-sezzjoni 24 tal-liċenzji għandu jkollha waħda mill-annotazzjonijiet li ġejjin:
a)
fil-każ tal-kwota msemmija fl-Artikolu 1(1)(a), waħda mill-annotazzjonijiet imniżżla fl-Anness V;
b)
fil-każ tal-kwota msemmija fl-Artikolu 1(1)(b), waħda mill-annotazzjonijiet imniżżla fl-Anness VI;
c)
fil-każ tal-kwota msemmija fl-Artikolu 1(1)(c), waħda mill-annotazzjonijiet imniżżla fl-Anness VII.”
2)
It-test imniżżel fl-Anness VI ta' dan ir-Regolament jiżdied bħala l-Annessi V,VI u VII.
Artikolu 8
Ir-Regolament (KE) Nru 638/2003 huwa emendat kif ġej:
1)
L-Artikolu 7(2) huwa sostitwit b'dan li ġej:
“2. Il-prova tal-ħlas tat-taxxa ta' l-esportazzjoni għandha tingħata mill-indikazzjoni ta' l-ammont fil-valuta nazzjonali u l-inserzjoni, mill-awtoritajiet tad-dwana tal-pajjiż esportatur, ta' waħda mill-annotazzjonijiet imniżżla fl-Anness III, flimkien mal-firma u t-timbru ta' l-uffiċċju tad-dwana, fit-taqsima 12 tal-liċenzja ta' esportazzjoni f'konformità mal-mudell fl-Anness I.”
2)
L-Artikolu 16(3) huwa sostitwit b'dan li ġej:
“3. It-taqsima 24 tal-liċenzji għandu jkollha waħda mill-annotazzjonijiet li ġejjin:
a)
għall-prodotti li joriġinaw fl-Istati ACP: waħda mill-annotazzjonijiet imniżżla fl-Anness IV;
b)
Għall-prodotti li joriġinaw fl-OCTs: waħda mill-annotazzjonijiet imniżżla fl-Anness V”
3.
It-test imniżżel fl-Anness VII ta' dan ir-Regolament jiżdied bħala l-Annessi III, IV u V.
Artikolu 9
Ir-Regolament (KE) Nru 2236/2003 huwa emendat kif ġej:
1)
L-Artikolu 13(3)(a) huwa sostitwit b'dan li ġej:
“a)
liċenzja ta' esportazzjoni maħruġa mill-awtorità kompetenti ta' l-Istat Membru li għalih hemm riferenza fil-paragrafu 2 lill-impriża li tipproduċi l-lamtu kkonċernata, li tkun tinkludi waħda mill-annotazzjonijiet imniżżla fl-Anness, b'deroga mill-Artikolu 3 ta' Regolament tal-Kummissjoni (KEE) Nru 1518/95(7) (**);
(**) ĠU L 147, tat-30.6.1995, p. 55.”" 						
2)
It-test imniżżel fl-Anness VIII ta' dan ir-Regolament jiżdied bħala l-Anness.
Artikolu 10
Dan ir-Regolament jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament bl-ebda mod ma jaffettwa l-validità tal-liċenzji mitluba jew maħruġa bejn l-1 ta' Mejju 2004 u d-data tad-dħul fis-seħħ ta' dan ir-Regolament.
Dan ir-Regolament jorbot fl-intier tiegħu u japplika direttament fl-Istati Membri kollha.
Magħmul fi Brussell, nhar it-28 ta’ Novembru 2005.